OpenLLM-France/wikimedia huggingface dataset:
# Districte de Barisal

El districte de Barisal (bengali বরিশাল) és una divisió administrativa de Bangladesh, dins la divisió de Barisal. Antigament fou el districte de Bakerganj però aquest es va dividir en diversos districtes, formant la divisió el territori original. La superfície és de 2790 km² i la població de 2.330.960 habitants.

## Història

La regió de Barisal (anomenada Chandradip) era semi independent sota l'Imperi Mogol però progressivament fou dominada pels nawabs de Bengala. El 1760 va passar als britànics i va formar el districte de Bakerganj. El 1801 es va formar la subdivisió de Barisal dins el districte de Bakerganj, dividida en 6 thanes: Barisal, Jhalakati, Nalchiti, Bakarhanj, Mehndiganj, i Gaurnadi. La subdivisió el 1901 tenia 945.367, habitants (879.177 el 1891) amb les ciutats de Barisal, Jhalakati i Nalchiti i 2.048 pobles. La capital del districte de Bakerganj va passar a Barisal ja el 1801 i el districte va agafar aquest nom al segle xx. El 1947 va optar per Pakistan; el 1971 el Pakistan Oriental es va separar del Pakistan Occidental, per formar Bangladesh.

## Subdivisions

El districte de Barisal està dividit en upaziles (abans thanes):
* Agailjhara
* Babuganj
* Bakerganj
* Banaripara
* Gaurnadi
* Hizla
* Barisal Sadar
* Mehendiganj
* Muladi
* Wazirpur

## Llocs destacats

* Durga Sagar a 30 km, reserva d'ocells.
* Ruines del palau del Jamidar (senyor local).
* Parc Bell (a Barisal ciutat).
* Platja de Kuakata.
* Khairabad, riu.

## Enllaços externs

* Web de Barisal Arxivat 2010-09-29 a Wayback Machine.
* Barisal Club (Yahoo! Group)
# Zesticelus

Zesticelus és un gènere de peixos pertanyent a la família dels còtids.

## Taxonomia

* Zesticelus bathybius (Günther, 1878)
* Zesticelus japonicus (Oshima, 1957)
* Zesticelus ochotensis (Yabe, 1995)
* Zesticelus profundorum (Gilbert, 1896)

## Referències

* ↑ The Taxonomicon (anglès)
* ↑ Günther, A., 1878. Preliminary notices of deep-sea fishes collected during the voyage of H. M. S. 'Challenger'. Ann. Mag. Nat. Hist. (Ser. 5) v. 2 (núms. 7/8/9): 17-28, 179-187, 248-251.
* ↑ Yabe, M. i O. Okamura, 1993: Redescription of a rare cottid, Zesticelus bathybius. Japanese Journal of Ichthyology v. 40 (núm. 3): 369-371.
* ↑ Oshima, M., 1957. Notes on the bottom-fishes obtained at off-shores of Niigata and Yamagata prefectures, with descriptions of five new species. Jpn. J. Ichthyol. v. 6 (núms. 1-2): 1-8.
* ↑ Yabe, M., 1995. A new species of sculpin, Zesticelus ochotensis (Scorpaeniformes: Cottidae), from the southwestern Okhotsk Sea. Jpn. J. Ichthyol. v. 42 (núm. 1): 17-20.
* ↑ Gilbert, C. H., 1896. The ichthyological collections of the steamer Albatross during the years 1890 and 1891. Rep. U. S. Fish Comm. v. 19 (1893): 393-476, Pls. 20-35.
* ↑ BioLib (anglès)
* ↑ AQUATAB
* ↑ Catalogue of Life Arxivat 2016-03-04 a Wayback Machine. (anglès)
* ↑ World Register of Marine Species (anglès)
* ↑ UNEP-WCMC Species Database (anglès)
# Platja de Sant Sebastià (Barcelona)

La Platja de Sant Sebastià és una platja del barri de la Barceloneta (Ciutat Vella) de Barcelona. És la platja situada més a ponent i juntament amb la platja de la Barceloneta és la més antiga i de major tradició, atès que molt a prop tenen la seu clubs esportius de gran rellevància a la ciutat per les seves activitats relacionades amb la mar.
Limita pel seu extrem sud-oest amb el Port de Barcelona, i per l'extrem nord-est amb la platja de Sant Miquel. Té una longitud de 660 m i una amplada mitjana de 55 m, de sorra de gra mig i un pendent d'entrada a l'aigua molt fort. L'Agència Catalana de l'Aigua efectua un control quinzenal de la qualitat de l'aigua, durant la temporada de bany, amb el resultat d'excel·lent. Està guardonada amb la Bandera Blava, que reconeix internacionalment la qualitat de l'aigua i serveis.
L'any 1893 s'hi van obrir els populars Banys de Sant Sebastià, l'edifici principal dels quals va ser construït el 1928 i enderrocat a la dècada de 1980. És una de les platges més grans de Barcelona amb una llargada aproximada de 660 metres de longitud.
És una de les platges més freqüentades i compta amb una estació de metro força pròxima, l'estació de Barceloneta.
L'agost de 2019 va ser localitzada al mar una bomba de la guerra civil sense detonar, de 70 quilos d'explosius, i que va obligar a acordonar 250 metres.

## Referències

* ↑ «Platja de Sant Sebastià». Agència Catalana de l'Aigua.
* ↑ «96 platges i 24 ports, guardonats amb la Bandera Blava 2023». Generalitat de Catalunya, 04-05-2023.
* ↑ Bar.cel.ona.uta. «BARCELOFÍLIA : BANYS LA DELICIOSA. Platja de la Barceloneta. (1867-1930's)», dijous, 24 maig 2018. [Consulta: 24 juliol 2020].
* 1 2 «Platja de Sant Sebastià». Ajuntament de Barcelona. [Consulta: 28 octubre 2018].
* ↑ Fernández, Maria «VÍDEO La bomba de la Barceloneta té 70 quilos d'explosius». Nació digital, 26-08-2019 [Consulta: 6 març 2020].

## Enllaços externs

* La platja de Sant Sebastià, abans i després del temporal Gloria, a betevé, 24/1/2020
# Zodíac

El zodíac és la regió de l'esfera celeste per on passa l'eclíptica, i on s'hi poden trobar els planetes. El seu nom fa referència al fet que les constel·lacions que hi veien els grecs es corresponien, en general, a animals reals o mitològics. El mot ve de ζῷον (Zoon) que vol dir animal en grec antic. Les 12 constel·lacions del zodíac, són una part de les 88 constel·lacions modernes. Cada un dels quatre elements que constitueixen el zodíac fan referència a un dels elements clàssics que, segons l'astrologia, dominen la personalitat de cada ésser humà: foc, aigua, terra i aire. El zodíac grec s'inspira en l'astrologia babilònica.

## Signes zodiacals

Els dotze signes del zodíac occidental tradicional són:
| Pos. | Símbol | Longitud | Nom llatí | Nom en català | Nom grec |
| 1 | ♈︎ ♈️ | 0° | Aries | Àries | Κριός (Krios) |
| 2 | ♉︎ ♉️ | 30° | Taurus | Taure | Ταῦρος (Tauros) |
| 3 | ♊︎ ♊️ | 60° | Gemini | Gèminis (o Bessons) | Δίδυμοι (Didumoi) |
| 4 | ♋︎ ♋️ | 90° | Cancer | Càncer (o Cranc) | Καρκῖνος (Karkinos) |
| 5 | ♌︎ ♌️ | 120° | Leo | Lleó | Λέων (Leōn) |
| 6 | ♍︎ ♍️ | 150° | Virgo | Verge | Παρθένος (Parthenos) |
| 7 | ♎︎ ♎️ | 180° | Libra | Balança | Ζυγός (Zugos) |
| 8 | ♏︎ ♏️ | 210° | Scorpio | Escorpió (o Escorpí) | Σκoρπιός (Skorpios) |
| 9 | ♐︎ ♐️ | 240° | Sagittarius | Sagitari | Τοξότης (Toxotēs) |
| 10 | ♑︎ ♑️ | 270° | Capricorn | Capricorn | Αἰγόκερως (Aigokerōs) |
| 11 | ♒︎ ♒️ | 300° | Aquarius | Aquari | Ὑδροχόος (Hudrokhoos) |
| 12 | ♓︎ ♓️ | 330° | Pisces | Pisces (o Peixos) | Ἰχθύες (Ikhthues) |

## Vegeu també

* Horòscop
* Astrologia xinesa

## Referències

* ↑ Janer, Antoni «Les històries que amagen les estrelles». Sàpiens [Barcelona], núm. 75, 1-2009, p. 42-45. ISSN: 1695-2014.
* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.310. DL M-50.522-2002. ISBN 84-8332-391-5 [Consulta: 8 desembre 2014].
# Pointe La Rue

Point la Rue és un districte de Seychelles situat a l'illa de Mahé que presenta un clima càlid tot l'any. Aquest districte és considerat un dels millors llocs per pescar a les Seychelles. L'Aeroport Internacional de les Seychelles es troba a la seva costa nord.
# Zoogoneticus tequila

Zoogoneticus tequila és una espècie de peix de la família dels goodèids i de l'ordre dels ciprinodontiformes.

## Morfologia

* Els mascles poden assolir 6 cm de longitud total i les femelles 8.

## Hàbitat

És un peix d'aigua dolça, de clima tropical (20 °C-24 °C) i bentopelàgic.

## Distribució geogràfica

Es troba a Mèxic.

## Observacions

És inofensiu per als humans.

## Referències

* ↑ Meek, S. E., 1902. A contribution to the ichthyology of Mexico. Field Columbian Mus. Zool. Ser. v. 3 (núm. 6): 63-128, Pls. 14-31.
* ↑ BioLib (anglès)
* ↑ Webb, S. A. i R. R. Miller, 1998: Zoogoneticus tequila, a new goodeid fish (Cyprinodontiformes) from the Ameca drainage of Mexico, and a rediagnosis of the genus. Occasional Papers of the Museum of Zoology University of Michigan Núm. 725: 1-23.
* 1 2 3 4 «Zoogoneticus tequila» (en anglès). FishBase. Froese, Rainer; Pauly, Daniel (editors).
* ↑ Kempkes, M., 2000. Zoogoneticus tequila - ein neuer Hochlandkärpfling. Datz 53(10):8-10.
* ↑ Jelks, H.L., S.J. Walsh, N.M. Burkhead, S. Contreras-Balderas, E. Díaz-Pardo, D.A. Hendrickson, J. Lyons, N.E. Mandrak, F. McCormick, J.S. Nelson, S.P. Platania, B.A. Porter, C.B. Renaud, J.J. Schmitter-Soto, E.B. Taylor i M.L. Warren, Jr., 2008. Conservation status of imperiled North American freshwater and diadromous fishes. Fisheries 33(8): 372-407.
* ↑ Miller, R.R., 2005. Freshwater Fishes of Mexico. The University of Chicago Press, Londres.

## Bibliografia

* De La Vega-Salazar, M.Y., Avila-Luna, E. i Macias-Garcia, C., 2003. Ecological evaluation of local extinction: the case of two genera of endemic Mexican fish, Zoogoneticus and Skiffa. Biodiversity and Conservation 12(10): 2043-2056.
* De La Vega-Salazar, M.Y., Avila-Luna, E. i Macias-Garcia, C., 2003. Threatened Fishes of the World: Zoogoneticus tequila (Webb & Miller, 1998) (Goodeidae). Environmental Biology of Fishes 68(1): 14.

## Enllaços externs

* AQUATAB
# Brest Métropole Océane

Brest Métropole Océane (Brest Meurgêr ar Mor) (BMO), abans coneguda com a Comunitat Urbana de Brest (CUB), és una estructura intercomunal francesa, situada al departament de Finisterre a la regió de Bretanya. La CUB fou creada el 1973 i la capital era Brest. El 8 de novembre de 2004 va canviar el nom pel de Brest Métropole Océane. És una de les signants de la carta Ya d'ar brezhoneg.

## Presidents de la Comunitat urbana de Brest

* Georges Lombard: gener 1974 / maig 1977 · juny 1983 / maig 1989
* Joseph Gourmelon: maig 1977 / octubre 1981
* Francis Le Blé: octubre 1981 / juny 1982
* Pierre Maille: juliol 1982 / maig 1983 · maig 1989 / abril 2001
* François Cuillandre: des d'abril 2001

## Composició

Brest Métropole Océane reagrupa 8 comunes:
* Bohars
* Brest
* Gouesnou
* Guilers
* Guipavas
* Plougastel-Daoulas
* Plouzané
* Le Relecq-Kerhuon

## Competències

* Desenvolupament econòmic, cultural i social
* Protecció de l'espai comunitari
* Hàbitat
* Gestió dels grans serveis d'interès col·lectiu, de protecció i millora del medi ambient.
** Inclòs el transport urbà, amb la xarxa Bibus i el futur tramvia

## Enllaços externs

* Web oficial de BMO Arxivat 2009-03-08 a Wayback Machine.
# Zoramia flebila

Zoramia flebila és una espècie de peix pertanyent a la família dels apogònids.

## Descripció

* Pot arribar a fer 4,4 cm de llargària màxima.
* 7 espines i 9 radis tous a l'aleta dorsal i 2 espines i 9 radis tous a l'anal.
* Té una línia de color blau iridescent al llarg de la base de l'aleta anal.

## Hàbitat

És un peix marí, demersal i de clima tropical que viu entre 8 i 12 m de fondària.

## Distribució geogràfica

Es troba al Pacífic occidental central: Fiji.

## Observacions

És inofensiu per als humans.

## Referències

* ↑ Jordan, D. S., 1917. Notes on Glossamia and related genera of cardinal fishes. Copeia Núm. 44: 46-47.
* ↑ uBio (anglès)
* ↑ Greenfield, D. W., Langston, R. C. & Randall, J. E., 2005. Two new cardinalfishes of the Indo-Pacific fish genus Zoramia (Apogonidae). Proceedings of the California Academy of Sciences v. 56 (núm. 33): 625-637.
* 1 2 3 4 «Zoramia flebila» (en anglès). FishBase. Froese, Rainer; Pauly, Daniel (editors).
* 1 2 Greenfield, D. W., Langston, R. C. & Randall, J. E., 2005.

## Enllaços externs

* AQUATAB
# Zélie Trebelli-Bettini

Zélie Trebelli-Bettini (París, 12 de novembre de 1836 - Étretat, 18 d'agost de 1892) també coneguda com a Zélie Gilbert o pel seu nom artístic Madame Trebelli, fou una cantant d'òpera contralt francesa
Alumna de François Wartel, feu el seu debut al Teatro Real de Madrid, cantant amb Mario Il barbiere di Siviglia, de Rossini. El clamorós èxit amb què fou acollida en la cort espanyola es confirmà des de la seva aparició a Alemanya el 1860, continuant la seva triomfal carrera a través dels principals escenaris d'Europa fins al 1889, en què es retirà definitivament de l'escena.
Els crítics alemanys consideraven aquesta celebrada contralt com la rival i successora d'Alboni.

## Bibliografia

* Enciclopèdia Espasa Volum núm. 64. pàg. 5 (ISBN 84-239-4564-2)
# Àctor

D'acord amb la mitologia grega, Àctor (en grec antic Άκτωρ) va ser un heroi tessali, fill de Deíon i de Diomede, o de Mirmídon i de Pisídice, una de les filles d'Èol. De vegades també es presenta com un lapita, fill de Forbant i d'Hirmina, filla d'Epeu. Una altra tradició el fa fill d'Hirmina i d'Hèlios.
Sobre els seus descendents hi ha també diverses versions. De vegades és pare de Meneci i, per tant, avi de Pàtrocle. També es deia que era el pare "mortal" dels Moliònides, Èurit i Ctèat.
Una tradició explica que Àctor era rei de Feres, a Tessàlia, on va acudir Peleu quan va ser expulsat pel seu pare per haver mort Focos i anava cercant algú que el purifiqués. Àctor ho va fer i el va acollir al seu palau. Quan va morir, va llegar el seu regne a Peleu. En aquesta versió s'atribueix a Àctor un fill, Eurició, que va prendre part a la cacera del senglar de Calidó, i una filla, Filomela.
Es diu que fou mort per Heracles quan aquest netejava els estables d'Augias.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 6. ISBN 9788496061972.

## Bibliografia

* Parramon i Blasco, Jordi: Diccionari de la mitologia grega i romana. Barcelona: Edicions 62, 1997, p. 8. (El Cangur / Diccionaris, núm. 209). ISBN 84-297-4146-1
# Neozoarces

Neozoarces és un gènere de peixos de la família dels estiquèids i de l'ordre dels perciformes que es troba al Pacífic nord-occidental: des del mar del Japó, el Japó (Hokkaido i la prefectura d'Aomori), la península de Corea i les costes russes fins a ambdós costats de l'estret de Tatària, el mar d'Okhotsk i les costes meridionals de l'illa de Sakhalín.

## Taxonomia

* Neozoarces pulcher (Steindachner, 1881)
* Neozoarces steindachneri (Jordan & Snyder, 1902)

## Referències

* ↑ The Taxonomicon (anglès)
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Chyung, M.-K., 1977. The fishes of Korea. Il Ji Sa Publishing Co. Seül, Corea del Sud. 727 p.
* ↑ Kim, I.S., Y. Choi, C.L. Lee, Y.J. Lee, B.J. Kim i J.H. Kim, 2005. Illustrated book of Korean fishes. Kyo-Hak Pub Co. Seül, Corea del Sud. 615 p.
* ↑ Sokolovskaya, T. G., A. S. Sokolovskii i E. I. Sobolevskii, 1998. A list of fishes of Peter the Great Bay (the Sea of Japan). J. Ichthyol. 38(1):1-11.
* ↑ Nóvikov, N. P.; Sokolovski, A. S.; Sokolóvskaia, T. G.; Iàkovlev, I. M., 2002. The fishes of Primorye. Vladivostok, Far Eastern State Tech. Fish. Univ., 552 p.
* ↑ Fadeev, N. S., 2005. Guide to biology and fisheries of fishes of the North Pacific Ocean. Vladivostok, TINRO-Center. 366 p.
* ↑ GBIF (anglès)
* ↑ Steindachner F., 1880. Ichthyologische Beiträge (IX). I. Über eine Sammlung von Flussfischen von Tohizona auf Madagascar. II. Über zwei neue Agonus-Arten aus Californien. III. Über einige Fischarten aus dem nördlichen Japan, gesammelt von Professor Dybowski. Sitzungsber. Akad. Wiss. Wien v. 82 (1. Abth.). 238-266 «Enllaç». Arxivat de l'original el 2016-03-03. [Consulta: 9 octubre 2012].
* ↑ Markevich, A. I. i V. P. Gnyubkina, 2008. Tape blenny Neozoarces pulcher (Steindachner, 1880) (Perciformes: Zoarcidae) -- a sole valid species of the genus, its reproduction, and embryonal and larval development. Journal of Ichthyology v. 48 (núm. 3): 249-258.
* ↑ Catalogue of Life (anglès)

## Enllaços externs

* ION (anglès)
# Àlbum B (Goya)

L'Àlbum B o l'Àlbum de Sanlúcar, és una col·lecció de dibuixos realitzats pel pintor Francisco de Goya començat a Sanlúcar de Barrameda, a l'estiu de 1796, mentre estava allà invitat per la XIII Duquessa d'Alba i acabat el 1797 de tornada a Madrid.
Es tracta de la continuació de l'Àlbum A, la tècnica i temàtica del qual segueix l'Àlbum B fins al dibuix núm. 27, en què les escenes es tornen més complexes i dramàtiques (processons, ases, meuques i bandits), apuntant a la mateixa direcció que els posteriors Capritxos. Els fulls de l'àlbum estan numerats i en ells apareixen, per primera vegada als dibuixos de Goya, llegendes referides a les escenes representades.

## Referències

* CANCELA, Marisa. Álbumes de Francisco de Goya. Universitat de Saragossa. Arxivat 2014-11-22 a Wayback Machine.
# Districte de Banka

El districte de Banka és una divisió administrativa de Bihar a l'Índia, divisió de Bhagalpur, amb capital a Banka. La superfície és de 3.019 km² i la població d'1.608.778 habitants. Està situat al sud-est de Bihar i fou creat el 21 de febrer de 1991 segregat del districte de Bhagalpur del que n'era una subdivisió.
Administrativament està dividit en dues ciutats (Banka i Amarpur) i onze blocks de desenvolupament:

## Referències

Dades del Districte, pàgina oficial Arxivat 2009-04-10 at the Library of Congress
# Dedham (Massachusetts)

Dedham és una població dels Estats Units a l'estat de Massachusetts. Segons el cens del 2007 tenia 24.132 habitants.

## Demografia

Segons el cens del 2000, Dedham tenia 23.464 habitants, 8.654 habitatges, i 6.144 famílies. La densitat de població era de 866,9 habitants per km².
Dels 8.654 habitatges en un 30,1% hi vivien nens de menys de 18 anys, en un 56,3% hi vivien parelles casades, en un 11,1% dones solteres, i en un 29% no eren unitats familiars. En el 23,9% dels habitatges hi vivien persones soles el 10,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,14.
Per edats la població es repartia de la següent manera: un 22,2% tenia menys de 18 anys, un 5,8% entre 18 i 24, un 31,1% entre 25 i 44, un 24,2% de 45 a 60 i un 16,6% 65 anys o més.
L'edat mediana era de 40 anys. Per cada 100 dones de 18 o més anys hi havia 92 homes.
La renda mediana per habitatge era de 61.699 $ i la renda mediana per família de 72.330$. Els homes tenien una renda mediana de 46.216 $ mentre que les dones 35.682$. La renda per capita de la població era de 28.199$. Entorn del 3,2% de les famílies i el 4,6% de la població estaven per davall del llindar de pobresa.

## Persones il·lustres

* Weaver W. Adams (1901 - 1963), Mestre d'escacs

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dedham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Dedham». American Fact Finder. Oficina del Cens dels Estats Units, 12-01-2010.
# Easton (Massachusetts)

Easton és una població dels Estats Units a l'estat de Massachusetts. Segons el cens del 2000 tenia 22.299 habitants.

## Demografia

Segons el cens del 2000, Easton tenia 22.299 habitants, 7.489 habitatges, i 5.571 famílies. La densitat de població era de 302,7 habitants/km².
Dels 7.489 habitatges en un 37,4% hi vivien nens de menys de 18 anys, en un 62,3% hi vivien parelles casades, en un 8,9% dones solteres, i en un 25,6% no eren unitats familiars. En el 20,7% dels habitatges hi vivien persones soles el 6,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,21.
Per edats la població es repartia de la següent manera: un 24,4% tenia menys de 18 anys, un 13,1% entre 18 i 24, un 28,7% entre 25 i 44, un 24,3% de 45 a 60 i un 9,4% 65 anys o més.
L'edat mediana era de 36 anys. Per cada 100 dones de 18 o més anys hi havia 91,1 homes.
La renda mediana per habitatge era de 69.144 $ i la renda mediana per família de 82.190$. Els homes tenien una renda mediana de 51.429 $ mentre que les dones 35.912$. La renda per capita de la població era de 30.732$. Entorn del 0,7% de les famílies i el 2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Easton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Easton». American Fact Finder. Oficina del Cens dels Estats Units, 12-01-2010.
# Haverhill (Massachusetts)

Haverhill és una població dels Estats Units a l'estat de Massachusetts. Segons el cens del 2010 tenia 60.521 habitants.

## Història

El 1668 fou atacada pels indis Abnakis quan els anglesos destruïren la casa de Jean Vincent de l'Abbadie, baró de Saint Castin, que havia fet un port d'exportació de pells a Castine (Maine).

## Demografia

Segons el cens del 2000, Haverhill tenia 58.969 habitants, 22.976 habitatges, i 14.865 famílies. La densitat de població era de 683,1 habitants/km².
Dels 22.976 habitatges en un 33% hi vivien nens de menys de 18 anys, en un 47% hi vivien parelles casades, en un 13,4% dones solteres, i en un 35,3% no eren unitats familiars. En el 28,6% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,11.
Per edats la població es repartia de la següent manera: un 25,7% tenia menys de 18 anys, un 7,7% entre 18 i 24, un 33,5% entre 25 i 44, un 20,4% de 45 a 60 i un 12,8% 65 anys o més.
L'edat mediana era de 36 anys. Per cada 100 dones de 18 o més anys hi havia 85,7 homes.
La renda mediana per habitatge era de 49.833 $ i la renda mediana per família de 59.772$. Els homes tenien una renda mediana de 41.197 $ mentre que les dones 31.779$. La renda per capita de la població era de 23.280$. Entorn del 7% de les famílies i el 9,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ Waldman, Carl. Encyclopedia of Native American tribes (en anglès). Infobase Publishing, 2006, p.2. ISBN 0816062749.
* 1 2 3 «Fact Sheet- Haverhill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Haverhill». American Fact Finder. Oficina del Cens dels Estats Units, 12-01-2010.
# Ludlow (Massachusetts)

Ludlow és una població dels Estats Units a l'estat de Massachusetts. Segons el cens del 2000 tenia 21.209 habitants.

## Demografia

Segons el cens del 2000, Ludlow tenia 21.209 habitants, 7.659 habitatges, i 5.514 famílies. La densitat de població era de 301,6 habitants/km².
Dels 7.659 habitatges en un 30,4% hi vivien nens de menys de 18 anys, en un 57,6% hi vivien parelles casades, en un 10,4% dones solteres, i en un 28% no eren unitats familiars. En el 24,2% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,03.
Per edats la població es repartia de la següent manera: un 20,9% tenia menys de 18 anys, un 9,2% entre 18 i 24, un 31,3% entre 25 i 44, un 23,7% de 45 a 60 i un 14,9% 65 anys o més.
L'edat mediana era de 38 anys. Per cada 100 dones de 18 o més anys hi havia 106,1 homes.
La renda mediana per habitatge era de 47.002 $ i la renda mediana per família de 55.717$. Els homes tenien una renda mediana de 37.566 $ mentre que les dones 27.372$. La renda per capita de la població era de 20.105$. Entorn del 5,3% de les famílies i el 6,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ludlow». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Ludlow». American Fact Finder. Oficina del Cens dels Estats Units, 12-01-2010.